06/10/2022 | Administración LocalMunicipal
Arzúa
Anuncio aprobación convocatoria e bases reguladoras de axudas de apoio ao estudo para o ano 2022

A Xunta de Goberno Local do Concello de Arzúa en sesión celebrada con data 30 de setembro de 2022, ACORDOU: PRIMEIRO: Aprobar a convocatoria das ditas axudas, así como as bases reguladoras das mesmas, ratificando a necesidade de recurrir a unha tramitación de urxencia, visto o indicado no informe proposta da empregada municipal, e aprobar o gasto que deriva das mesmas, 10.000 €, imputables a aplicación orzamentaria 231 480 03. SEGUNDO: Cumprindo o establecido nos artigos 17.3c) e 20.8 da Lei Xeral de subvencións que estas bases sexan publicadas no BOP e no Taboleiro de anuncios na sede electrónica municipal así como publicar a convocatoria en extracto por conducto da Base de datos nacional de subvenicóns a través de envío da información necesaria contida no artigo 23 da Lei Xeral de Subvencións. Sendo ditas bases as seguintes: O obxecto das presentes Bases consiste en regular as normas polas que se rexerá a convocatoria pública de axudas a conceder polo Concello de Arzúa, para os gastos derivados do estudo nos niveis de educación infantil, primaria e secundaria obrigatoria soportados polas familias. A finalidade destas axudas é facer efectivo o principio de igualdade no exercicio do dereito á educación e compensar a aquelas familias que polas súas condicións económicas presenten maiores dificultades para afrontar os gastos derivados da escolarización dos seus fillos e fillas, promovendo así accións que contribúan ao benestar social, paliando as diferenzas sociais e os riscos de exclusión social e favorecendo a integración dos nenos e nenas no sistema educativo. As presentes bases xerais seguen os requisitos previstos na Ordenanza Xeral de Subvencións do Concello de Arzúa, publicado no BOP nº95, o 28 de abril de 2005. A contía destinada a atender estas axudas ascende a un importe total de 10.000€, efectuándose con cargo aos orzamentos municipais do exercicio 2022 na aplicación orzamentaria: 23148003. No caso de que, finalizado o prazo de solicitudes se tiveran presentado un número de solicitudes para o que non fosen suficientes as contías inicialmente consignadas, poderanse ampliar os créditos coa finalidade de dar cobertura ao maior número posible delas. No caso de non ser posible a ampliación de crédito, procederase a realizar unha división entre as persoas solicitantes, atendendo a un sistema de baremación segundo os criterios establecidos. Gastos de material escolar e complementario que sexa necesario como consecuencia da escolaridade nos niveis de educación infantil, educación primaria e educación secundaria obrigatoria. Enténdese por material escolar: - Material escolar funxible: libretas, folios, cores, lápis, bolígrafos, carpetas, tinta de impresora. - Material complementario: compás, regras, estoxo, mochilas, libros de lectura, pendrive - Material deportivo: chandal, tenis, camisetas, calcetíns. - Roupa de abrigo e calzado O solicitante deberá comunicar ó Concello a obtención doutras subvencións, axudas, ingresos ou recursos que financien os conceptos subvencionados. Non poderá ser obxecto de axuda ou subvención na correspondente convocatoria as actividades subvencionadas no mesmo exercicio, a través doutras convocatorias de subvencións ou plans doutras AAPP así como de axentes privados, cando o importe destas últimas cubra o 100% da actividade a realizar. En caso contrario, poderá ser subvencionable e complementado o importe da actividade na contía restante ata chegar ao total do importe da actuación. A contía das axudas será de 120 euros para cada alumno ou alumna. Poderán solicitar as presentes axudas as persoas físicas pai, nai, titor/a, familia acolledora ou calquera outro que ostente a patria potestade ou tutela de un/unha ou varios menores escolarizados na etapa de educación infantil, primaria ou educación secundaria obrigatoria e que cumpran os seguintes requisitos: 5.1 Requisitos das persoas beneficiarias. - Ter empadroamento no Concello de Arzúa - Estar escolarizados nos niveis de educación infantil, primaria ou educación secundaria obrigatoria nalgún dos centros educativos do municipio. - Estar ao día no pago das obrigas tributarias co concello de Arzúa - Cumprir os requisitos establecidos no artigo 13 da Lei 38/2003 do 17 de novembro, xeral de subvencións. Terase que acreditar con anterioridade a dictarse a proposta de resolución que se atopa ó corrente no cumprimento das súas obrigas tributarias, da Seguridade Social e coa facenda autonómica. - Non superar os ingresos que establece o baremo económico do artigo 6.5.2 Obrigas das persoas beneficiarias As persoas beneficiarias terán as seguintes obrigas ante o Concello de Arzúa: - Cumprir coa actividade obxecto axuda, é dicir, realizar o gasto nos conceptos sinalados no artigo 3. - Acreditar o cumprimento da finalidade da axuda, coa presentación das facturas correspondentes (orixinais ou copias compulsadas) dos gastos realizados para material escolar dentro do prazo establecido para dito fin. As facturas deben estar expedidas a nome do persoa solicitante da axuda e os conceptos deberán aparecer suficientemente claros e descritos para a adecuada verificación da correspondencia cos conceptos subvencionables detallados no artigo 3. - Someterse ás actuacións de comprobación por parte do Concello e ás de control financeiro que corresponda á intervención municipal ou aos órganos da Deputación Provincial nos que se delegan as ditas funcións. - Cumprir con calquera outra obriga disposta no artigo 14 da Lei Xeral de Subvencións. - Acreditar con anterioridade a ditarse a proposta de resolución que se atopa ao corrente no cumprimento das súas obrigas tributarias coa Axencia Tributaria, coa Seguridade Social e coa facenda autoómica. A acreditación de atoparse ao corrente coas obrigas tributarias do Concello de Arzúa efectuarase de oficio polo Concello. - Proceder ao reintegro dos fondos públicos percibidos nos supostos contemplados no artigo 37 LXS. O incumprimento dalgunha destas obrigas poderase resolver cos suspensión do pagamento da subvención ou co seu reintegro. Unha vez resolta a subvención, procederase a notificar ás persoas solicitantes da súa concesión ou denegación con notificación publicación publicada no taboleiro de anuncios da sede electrónica municipal. Contra a desestimación expresa ou presunta das solicitudes presentadas, poderase formular os recursos que procedan.6.1 Concederase a axuda solicitada en base ó seguinte baremo: 6.2 Consideración de unidade familiar. A efectos destas axudas, considéranse membros da unidade familiar os que figuren empadroados no mesmo domicilio que o alumno ou alumna e garden con el as seguintes relacións de parentesco: - Pai, nai, titor/a ou persoa encargada da garda e protección do ou da menor. - Irmáns ou irmás do alumno ou alumna. - No caso de separación, divorcio ou situación análoga, terá a consideración de membro computable da unidade familiar unicamente o proxenitor que figure empadroado no mesmo domicilio. Será este polo tanto o que deba solicitar a axuda. - Terá a consideración de membro computable o novo cónxuxe ou persoa unida ao pai/nai sempre que figure empadroado no mesmo domicilio. - Terán consideración de irmáns ou irmás do alumno ou alumna aqueles aportados á unidade familiar polo outro membro da parella, sempre que figuren empadroados no domicilio. - Considérase o domicilio familiar dos alumnos e alumnas beneficiarios aquel que figure no padrón de habitantes. - No caso de Dependencia e/ou Discapacidade superior ó 33 % recoñecida de algún dos membros da unidade familiar, este computará como dous.6.3 Renda familiar. Para calcular os ingresos totais teranse en conta todos os ingresos dos membros da unidade familiar. · Para a comprobación da renda terase en conta o último exercicio fiscal dispoñible. A renda anual da unidade familiar será a suma da base impoñible xeral + base impoñible de aforro que consten na/s correspondente/s declaración/s do IRPF do último exercicio. Nos casos nos que non exista obriga de presentar a declaración do IRPF, tomaranse os datos reflectidos no certificado de renda emitido pola AEAT, sendo a renda anual da unidade familiar a suma dos rendementos íntegros do traballo + rendementos de capital inmobiliario + ganancias patrimoniais sometidas a retención – gastos deducibles de rendementos de traballo. As solicitudes formularanse mediante instancia subscrita pola persoa interesada (pai, nai, titor/a legal) segundo o modelo específico para iso (ANEXO I). A presentación de dita solicitude comportará a autorización ao órgano xestor para a comprobación dos datos que constan na mesma ante os organismos ou entidades correspondentes. Cada solicitude deberá ir acompañada da seguinte documentación: 1. Solicitude da axuda 2. Fotocopia do DNI de todos os membros da unidade familiar 3. Fotocopia do libro de familia 4. En supostos de adopción ou acollemento, documentación acreditativa 5. Certificado de empadroamento colectivo 6. Matrícula ou xustificante escolar de atoparse matriculado para o curso 2022/2023 nos niveis de educación infantil, primaria ou secundaria obrigatoria nalgún dos centros educativos do municipio de Arzúa.7. Xustificantes de ingresos dos membros da unidade familiar do último ano fiscal dispoñible (declaración da renda de todos os membros se non é conxunta ou certificado de datos fiscais emitido pola Axencia Tributaria) ou autorización para que a administración local poida acceder aos datos fiscais.8. Nos casos de discapacidade e/ou dependencia dalgún dos membros computables da unidade familiar, copia do certificado emitido polo organismo oficial correspondente.9. Declaración responsable de cumprir cos requisitos establecidos na Ordenanza Xeral de Subvencións do Concello de Arzúa (asinar na solicitude). 10. Acreditación de atoparse ó corrente no cumprimento das súas obrigas tributarias, coa Seguridade Social e coa facenda autonómica ou autorización para que a administración local poida acceder a estes datos. As solicitudes e documentación requirida presentarase preferiblemente a través da sede electrónica do Concello de Arzúa https://concellodearzua.com//opencms/es/procedimientosytramites/tramites/solicitudsubvenciones ou, opcionalmente no Rexistro Xeral da Casa do Concello de Arzúa ou por calquera das vías establecidas no art.16.4 da Lei 39/2015 do Procedemento administrativo común. O prazo de presentación de solicitudes permanecerá aberto dende o día seguinte ao da publicación do estrato da convocatoria no Boletín Oficial da Provincia e rematará 10 días naturais despois. a) Instrución e órgano instrutor O órgano competente para a instrución do procedemento, así como para a realización de cantas actuacións estime necesarias para a determinación, coñecemento e comprobación dos datos en virtude dos que debe pronunciarse dita proposta de resolución, será a educadora familiar do departamento de servizos sociais. Aos efectos previstos no artigo 24 da Lei Xeral de Subvencións o órgano instrutor emitirá un informe no que se faga constar que da información que obra no seu poder despréndese que os beneficiarios cumpren os requisitos necesarios para acceder ás axudas. Se na instrución fosen tidos en conta outros feitos ou datos distintos dos achegados polos/ as interesados/as ou se non se achega toda a documentación requirida para solicitar estas axudas, notificaráselle a estes a proposta de resolución, concedéndoselle un prazo de 5 días hábiles para que presenten as alegacións que estimen pertinentes e/ou a documentación requirida. Á vista das alegacións e/ou documentación presentadas, o órgano instrutor formulará a proposta de resolución definitiva. De non presentarse alegacións, ou no caso de que este trámite non fose necesario con arranxo ao parágrafo anterior, a proposta de resolución provisional terá automaticamente o carácter de proposta de resolución definitiva. b) Comisión técnica de valoración A Comisión técnica de valoración estará constituída polo Alcalde, concelleiro/a representante do Concello nomeado polo Alcalde, e educadora familiar do departamento de servizos sociais comunitarios do concello. Dita comisión emitirá informe concretando o resultado da avaliación das solicitudes, motivando o resultado final da valoración en base á aplicación dos criterios establecidos nestas bases. c) Resolución O órgano competente para a concesión das axudas será a Xunta de Goberno Local, logo da proposta da Comisión técnica de valoración e previo informe da intervención municipal. O acordo de concesión ou denegación será motivado, quedando constancia no expediente dos fundamentos da resolución que se adopte. As axudas concedidas publicaranse no Taboleiro de Anuncios do Concello e na web municipal facendo efecto de notificación colectiva a publicación en dito taboleiro da sede electrónica municipal, seguindo o artigo 45 da Lei do procedemento administrativo común das administracións públicas. A resolución ou acordo de concesión de subvencións deberá conter a relación de solicitantes que resulten beneficiarios e o importe concedido e a desestimación do resto de solicitudes indicando o motivo da mesma. Contra a desestimación expresa poderá formularse os recursos que procedan. A modificación de calquera das circunstancias que se tiveran en conta para a concesión das mesmas, que deberá ser posta en coñecemento do Concello, poderá dar lugar á modificación da resolución. A xustificación da axuda farase coa presentación no Rexistro xeral do Concello dos seguintes documentos: · Solicitude de xustificación (ANEXO III) · Certificado da conta bancaria, do pai/nai ou titor/a do alumno/a para o que se solicita a axuda. · Acreditación da realización do gasto, cos correspondentes xustificantes nos que figuren o seu pagamento (deberá constar o concepto de cada artículo e o seu prezo, non se admitirán conceptos xerais ou sen posibilidade de comprobación). Os documentos xustificativos corresponderán aos gastos realizados para o curso académico 2022/2023, polo que deben estar datados a partires de agosto de 2022 e ata o derradeiro día do prazo de xustificación que se estableza, sendo sempre esta data correspondente ao ano natural 2022.10.1 Prazo de xustificación O prazo de presentación no Rexistro Xeral do Concello dos documentos xustificativos comezará o día seguinte ao que se notifique a concesión (notificación publicación en taboleiro de anuncios da sede electrónica municipal). Rematará improrrogablemente 10 días naturais despois. Á vista da documentación presentada o órgano instructor emitirá un informe no que se poñerá de manifesto, no seu caso, que da documentación que obra no seu poder despréndese que se produciu o cumprimento das actividades subvencionadas. Se a documentación xustificativa se estima correcta procederase ao pago. A aprobación da xustificación presentada polos beneficiarios e a ordenación do pago da subvención corresponde ao Alcalde Presidente logo do informe de intervención. O aboamento da subvención farase efectivo por medio de ingreso na conta bancaria da entidade financeira sinalada polo beneficiario na documentación achegada. Os documentos xustificativos corresponderase con gastos feitos durante o ano natural 2022, dende agosto 2022 ata o límite da data de finalización do período de xustificación. Nos supostos de non xustificar adecuadamente un gasto igual ou superior ao importe concedido, a axuda reducirase ao importe de gasto xustificado adecuadamente. Procederá a abonarse de forma provisional o dito importe, procedendo a notificarlle individualmente a dita circunstancia aos efectos de dar un trámite de audiencia ao dito beneficiario, no que poida presentar as alegacións que considere oportunas, previamente a resolución que de adopte. Se os/as beneficiarios/as das axudas, non cumprisen coas obrigas establecidas nestas bases, terían que reintegrar a subvención percibida, ao igual que terían que reintegrar a subvención no suposto que se producisen modificacións na súa situación durante o período de solicitude de axudas que determinasen que non cumpren os requisitos para ser beneficiarios/as de subvencións. Os beneficiarios quedan sometidos á responsabilidade e ao réxime sancionador establecido na Lei Xeral de Subvencións. O beneficiario está obrigado a facilitar canta información lle sexa requirida polo Concello de Arzúa e polo Consello de contas de Galicia, someténdose á responsabilidade e ao réxime sancionador establecido na Lei Xeral de Subvencións e no seu caso ao disposto no vixente código penal. O presente artigo ten como obxectivo dar cumprimento ao establecido na normativa de protección de datos en canto á información que debe facilitarse ás persoas interesadas. En virtude diso infórmase: (a) Ten a condición de responsable do tratamento o Concello de Arzúa (b) A finalidade para o tratamento de datos persoais en relación co procedemento de convocatoria de axudas de apoio ao estudo tendo como bases de lexitimación xeral as seguintes: I. Estarán lexitimados polo interese público os tratamentos de datos realizados para a xestión do procedemento de selección como a xestión de solicitudes e os actos de instrución. II. Terán como base de lexitimación o cumprimento dunha obrigación legal os seguintes tratamentos en relación coas normas que se citan a continuación: a) As publicacións realizadas con efectos de notificación de acordo coas normas do procedemento. b) Lei 38/2003, de 17 de novembro, xeral de subvencións. c) As publicacións realizadas en páxina web do Concello e o taboleiro de anuncios esixibles pola Lei 19/2013, do 9 de decembro, de transparencia, acceso á información pública e bo goberno. (c) Os datos poderán ser comunicados ao ministerio de facenda e das administracións públicas, intervención xeral da administración do estado, axencia estatal de administración tributaria, tesourería xeral da seguridade social, servizo público de emprego estatal, entidades bancarias, no caso de axudas familiares os datos cederanse aos centros escolares do municipio, base de datos nacional de subvencións. Así mesmo, publicaranse a relación de persoas beneficiarias no portal de transparencia, taboleiro de anuncios da Casa do Concello e na páxina web nos termos que marca a disposición adicional sétima da Lei Orgánica 3/2018, do 5 de decembro, de protección de datos persoais e garantía dos dereitos dixitais. Non se publicarán os datos de aspirantes que se atopen nunha especial situación de vulnerabilidade, así como aquela información que puidese revelar categorías especiais de datos. (d) O responsable do tratamento poderá obter aqueles documentos para achegar no procedemento que se achen en poder doutras administracións públicas, salvo que vostede opóñase no apartado “documentación a achegar”. (e) Así mesmo, aquela información persoal declarada pola persoa interesada e que obre en poder das Administracións Públicas, o responsable poderá efectuar no exercicio das súas competencias as verificacións necesarias para comprobar a exactitude dos datos. (f) Os datos conservaranse durante o tempo necesario para cumprir coa finalidade para a que se solicitaron e para determinar as posibles responsabilidades que se puidesen derivar da devandita finalidade e do tratamento dos datos e de conformidade con normativa de arquivos e documentación. A persoa interesada pode exercer os seus dereitos de acceso, rectificación, supresión, a limitación do seu tratamento, oposición, portabilidade e non ser sometido a unha decisión baseada exclusivamente no tratamento dos datos persoais a mediante escrito dirixido a Concello de Arzúa con sede na rúa de Santiago, 2, 15810 – Arzúa. A persoa interesada ten dereito a contactar ou reclamar diante do Delegado de Protección de Datos cuxos datos de contacto son: Sandra Rocio Gagñay Yurukov (ramon@nossolucions. es). Así mesmo, no caso de que entenda vulnerado o seu dereito á protección de datos, a persoa interesada ten dereito a reclamar diante da Axencia Española de Protección de Datos a través da sede electrónica accesible na páxina web https://www.aepd.es/O concello de Arzúa dará publicidade da presente convocatoria e bases no Boletín Oficial da Provincia e na web municipal, así como na Base de Datos Nacional de Subvencións. Para o non previsto nesta convocatoria, será de aplicación o disposto na Ordenanza Xeral de Subvencións do Concello de Arzúa. Don/a. con DNI., enderezo en., e teléfono de contacto. SOLICITA axuda para material escolar para os seguintes fillos/as: FILLOS/AS ESCOLARIZADOS EN NIVEIS DE EDUCACIÓN INFANTIL FILLOS/AS ESCOLARIZADOS EN NIVEIS DE EDUCACIÓN PRIMARIA FILLOS/AS ESCOLARIZADOS EN NIVEIS DE EDUCACIÓN SECUNDARIA OBRIGATORIA OUTROS MEMBROS DA UNIDADE FAMILIAR (nai/s, pai/s, irmán/s) Que  SI  NON (marque o que proceda) está ao corrente no cumprimento das obrigas a efectos do previsto no artigo 13 da “Lei 38/2003, de 17 de novembro, Xeral de Subvencións”, sobre a declaración de non estar en ningún dos supostos de prohibición para ser beneficiario de axudas públicas. En Arzúa, a. de. de. Asinado PROTECCIÓN DE DATOS – De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é CONCELLO DE ARZÚA, con dirección RÚA DE SANTIAGO Nº2, 15810 – ARZÚA (A CORUÑA). Os datos serán utilizados para prestarlle o servizo solicitado e a xestión administrativa derivada da prestación do servizo e non serán cedidos a terceiros salvo por obriga legal. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos. · Non autorizo a consulta do padrón municipal · Non autorizo a consulta de atoparse ó corrente no cumprimento das súas obrigas coa Seguridade Social · Copia do DNI de tódolos membros da unidade familiar · Copia do libro de familia · Matrícula do curso escolar 2022/2023 · Certificado de titularidade de conta bancaria do solicitante · Xustificantes de ingresos dos membros da unidade familiar do último ano fiscal dispoñible: - autorización para que a administración local poida acceder aos datos fiscais (Anexo II) OU - declaración da renda de todos os membros maiores de 18 anos se non é conxunta OU - certificado de datos fiscais emitido pola Axencia Tributaria no caso de non presentar declaración da renda · Nos casos de discapacidade e/ou dependencia dalgún dos membros computables da unidade familiar, copia do certificado emitido polo organismo oficial correspondente. A/s persoa/s abaixo asinantes autoriza/n ao CONCELLO DE ARZÚA a solicitar da Axencia Estatal de Administración Tributaria e da facenda autonómica os datos relativos  Nivel de renta  Estar ao corrente das obrigas tributarias para comprobar o cumprimento dos requisitos establecidos no seguinte A presente autorización outórgase exclusivamente aos efectos do recoñecemento, seguimento e control dos requisitos establecidos no procedemento administrativo mencionado anteriormente e en aplicación do disposto no artigo 95.1 k) da Lei 58/2003, Xeral Tributaria, que permite, previa autorización do interesado, a cesión dos datos tributarios que precisen as Administracións Públicas para o desenvolvemento das súas funcións. DATOS DOS INTERESADOS (cubrir cos datos de tódolos membros da unidade familiar maiores de idade) En., a. de. de. PROTECCIÓN DE DATOS – De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é CONCELLO DE ARZÚA, con dirección RÚA DE SANTIAGO Nº2, 15810 – ARZÚA (A CORUÑA). Os datos serán utilizados para prestarlle o servizo solicitado e a xestión administrativa derivada da prestación do servizo e non serán cedidos a terceiros salvo por obriga legal. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos. NOTA: A autorización concedida polo asinante pode ser revocada en calquera momento mediante escrito dirixido ao organismo solicitante. NORMATIVA: · Artigo 95.1. k) da Lei 58/2003, de 17 de decembro, Xeral Tributaria. · Artigo 2.4 da ORDE de 18 de novembro de 1999 pola que se regula o subministro de información tributaria ás Administracións Públicas para o desenvolvemento das súas funcións, así como os supostos contemplados no artigo 113.1 (actual 95.1) da Lei Xeral Tributaria. DATOS DA PERSOA SOLICITANTE Don/a……………………………………………. con DNI ….……….……e enderezo en………………………………………………….(Arzúa), teléfono…………………… e número de conta.  Facturas relativas ao gasto realizado en base á axuda para material escolar.  Número de conta bancaria (código IBAN)  Cadro cuberto onde se reflictan os documentos presentados a) Compra de material escolar para o curso 2021/2022 Arzúa, a ……. de …………. de ……. Asinado PROTECCIÓN DE DATOS - De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é CONCELLO DE ARZÚA, con dirección RÚA DE SANTIAGO Nº2, 15810- ARZÚA (A CORUÑA). Os datos serán utilizados para prestarlle o servizo solicitado e a xestión administrativa derivada da prestación do servizo e non serán cedidos a terceiros salvo por obriga legal. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos. “ En Arzúa, 3 de outubro de 2022 O Alcalde - Presidente Asdo.- José Luis García López